《紫燕双飞 寄蓉舫夫子》
清代·叶璧华

紫燕双飞，绿窗人静，回忆帘栊深住。任东风、剪不断万缕情丝，一声杜宇，催春归去。

剩梨花、朱门深闭，怕别离情绪，比伤春更加十倍。

枨触年华成逝水，并作愁滋味。一片弄阴斜照里，目盼断、岭云江树。

去后思量，晓风残月人何处。几时又，茶榻酒灯重叙。

作者简介：1841-1915，字润生，别字婉仙，客家人，嘉应白渡堡（今梅县丙村镇）卢陵乡人，自号古香阁主人。是清末民初岭东著名女诗人、教育家。与大埔范荑香、嘉应黎玉珍并称“晚清粤东三大女诗人”，著有《古香阁诗集》2卷。